Αθήνα: 14.03.2017

Αρ. Πρωτ.: 479

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Για το θέμα της φορολόγησης των αναπηρικών επιδομάτων**

**Ανοιχτή επιστολή στον Ευ. Τσακαλώτο**

Επανειλημμένα, εδώ και μήνες, και σε όλους τους τόνους, η ΕΣΑμεΑ έχει ζητήσει από την ελληνική Πολιτεία, από το υπουργείο Οικονομικών και από τον ίδιο τον πρωθυπουργό να αναγνωρίσουν ότι τα αναπηρικά επιδόματα ΔΕΝ αποτελούν σε καμία περίπτωση εισόδημα προς φορολόγηση, παρά μόνο δίνονται στα άτομα με αναπηρία και χρόνια πάθηση ως βοήθημα για την αντιμετώπιση της αναπηρίας ή της χρόνιας πάθησής τους.

Αποτελεί πάνδημο αίτημα του αναπηρικού κινήματος να μην συνυπολογίζονται τα πάσης φύσεως επιδόματα αναπηρίας (προνοιακά επιδόματα, εξωιδρυματικό επίδομα, επίδομα κίνησης, διατροφικό επίδομα νεφροπαθών και μεταμοσχευμένων συμπαγών οργάνων κ.λπ.) σε οποιαδήποτε εισοδηματικά κριτήρια είτε φορολογικά μέτρα, όπως φοροαπαλλαγές κλπ., είτε στις συντάξεις, είτε για παράδειγμα στις μετεγγραφές και γενικά σε όποια μέτρα θεσπίζει η Πολιτεία σε οποιονδήποτε τομέα. Ζητάμε μία διάταξη που θα ορίζει την οριζόντια εξαίρεση σε οποιοδήποτε υπολογισμό εισοδηματικών κριτηρίων, ενώ παράλληλα η ΕΣΑμεΑ ζητά την άμεση έκδοση οδηγίας προς τις Εφορίες της χώρας για την σωστή εφαρμογή των ανωτέρω και την αποφυγή αυθαίρετων ερμηνειών.

Μόλις σήμερα Τρίτη 14 Μαρτίου η ΕΣΑμεΑ απέστειλε ανοιχτή επιστολή διαμαρτυρίας στον υπουργό Οικονομικών Ευ. Τσακαλώτο για την ΠΟΛ 1034/2017, η οποία ορίζει την καταγραφή των αναπηρικών επιδομάτων στη φορολογική δήλωση σε κωδικούς που εάν δηλωθούν, τότε θα συνυπολογιστούν στο συνολικό φορολογητέο εισόδημα, με αποτέλεσμα πολλά άτομα με ποσοστό αναπηρίας από 80% και άνω, να επιβαρυνθούν με την ειδική εισφορά αλληλεγγύης και να μην μπορέσουν να κάνουν χρήση της έκπτωσης από τον ΕΝΦΙΑ, από φοροαπαλλαγές ή άλλες παροχές που δικαιούνται.

**Η σημερινή επιστολή**

[**http://esamea.gr/our-actions/ypoik/3350-anoixti-epistoli-e-s-a-mea-entoni-diamartyria-gia-tin-forologikopoiisi-ton-epidomaton-anapirias**](http://esamea.gr/our-actions/ypoik/3350-anoixti-epistoli-e-s-a-mea-entoni-diamartyria-gia-tin-forologikopoiisi-ton-epidomaton-anapirias)

Για το θέμα της προστασίας των αναπηρικών επιδομάτων η ΕΣΑμεΑ έχει στείλει πλήθος επιστολών στα αρμόδια υπουργεία, τις υπηρεσίες, στον ίδιο τον Πρωθυπουργό, έχει πραγματοποιήσει συναντήσεις με την πολιτική ηγεσία και πολιτειακούς παράγοντες, ενώ ήταν και ένα από τα κορυφαία αιτήματα της πανελλαδικής διαμαρτυρίας του αναπηρικού κινήματος στις 2 Δεκεμβρίου 2016.

**Παραδείγματα προς συντάκτες:**

<http://www.esaea.gr/our-actions/yeka/3345-na-exairethoyn-ta-pronoiaka-epidomata-kai-ta-epidomata-anapirias-ston-ypologismo-toy-anotatoy-orioy-katabolis-syntaxis-poy-dinontai-se-atoma-me-anapiria-i-xronia-pathisi-kai-ton-oikogeneion-toys>

<http://www.esaea.gr/our-actions/ypoik/3335-anoixti-epistoli-ston-ypoyrgo-oikonomikon-mesi-kai-apotelesmatiki-prostasia-ton-atomon-me-anapiria>

<http://www.esaea.gr/our-actions/parliament/3327-anoixti-epistoli-ston-prothypoyrgo-prostatepste-tora-ta-atoma-me-anapiria-xronies-pathiseis-kai-tis-oikogeneies-toys-apo-ta-nea-metra-tha-agonistoyme-gia-na-zoyme-me-axioprepeia-sti-xora>

<http://www.esaea.gr/press-office/press-releases/3266-syskepsi-sto-yp-oikonomikon-gia-forologika-kai-epidomata-anapirias>

<http://www.esaea.gr/our-actions/ypoik/3260-ziteitai-epilysi-zitimaton-poy-aforoyn-stin-efarmogi-toy-metroy-tis-apallagis-apo-tin-parakratisi-toy-foroy-eisodimatos-misthon-kai-syntaxeon-poy-xorigoyntai-se-atoma-me-pososto-anapirias-80-i-meiosis-foroy-se-atoma-me-p-a-67>

<http://www.esaea.gr/pressoffice/press-releases/3230-diadilonoyme-stis-2-dekembrioy-2016>

<http://www.esaea.gr/our-actions/ypoik/2940-ziteitai-epilysi-zitimatos-poy-afora-sti-dilosi-ton-epidomaton-apo-atoma-me-anapiria-sti-symplirosi-ton-forologikon-toys-diloseon>

<http://www.esaea.gr/press-office/22-our-actions/parliament/2934-ta-atoma-me-anapiria-na-min-brethoyn-stis-sympligades-petres-tis-diapragmateysis>

<http://www.esaea.gr/press-office/press-releases/2926-to-anapiriko-kinima-apanta-molon-labe-se-osoys-epiboyleyontai-ta-epidomata-anapirias>

<http://www.esaea.gr/press-office/48-our-actions/ypoik/2867-i-e-s-a-mea-katathetei-pros-syzitisi-to-synolo-ton-forologikon-thematon-aitimaton-poy-apasxolei-ta-atoma-me-anapiria-kai-xronies-pathiseis-kai-tis-oikogeneies-toys>

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**